**“Dövlət borcu haqqında” Azərbaycan Respublikasının Qanununda dəyişiklik edilməsi barədə” Azərbaycan Respublikasının 2018-ci il 30 noyabr tarixli 1359-VQD nömrəli Qanununda dəyişiklik edilməsi haqqında**

**AZƏRBAYCAN RESPUBLİKASININ QANUNU**

Azərbaycan Respublikasının Milli Məclisi Azərbaycan Respublikası Konstitusiyasının 94-cü maddəsinin I hissəsinin 15-ci bəndini rəhbər tutaraq **qərara alır:**

“Dövlət borcu haqqında” Azərbaycan Respublikasının Qanununda dəyişiklik edilməsi barədə” Azərbaycan Respublikasının 2018-ci il 30 noyabr tarixli 1359-VQD nömrəli Qanununun 2-ci maddəsi aşağıdakı redaksiyada verilsin:

“**Maddə 2. Keçid müddəaları**

2.1.Bu Qanunun 1.2.1-ci, 1.4-cü, 1.8.2-ci və 1.8.4-cü maddələri 2018-ci il iyulun 1-dən tətbiq edilir.

2.2. Bu Qanun (1.2.1-ci, 1.4-cü, 1.8.2-ci və 1.8.4-cü maddələr istisna olmaqla) 2019-cu il yanvarın 1-dən qüvvəyə minir.”.

**İlham Əliyev**

**Azərbaycan Respublikasının Prezidenti**

Bakı şəhəri, 1 fevral 2019-cu il

№ 1463-VQD